27.4.2022 г.
BG
Официален вестник на Европейския съюз
L 124/3
(17)
Съединените щати уведомиха Комисията за появата на още огнища на високопатогенна инфлуенца по птиците при домашни птици.
Огнищата се намират в Blue Earth county и Meeker county, щат Минесота, Съединени щати, и на 14 април 2022 г. бяха потвърдени с лабораторен анализ (RT-PCR).
(18)
Ветеринарните органи на Канада, Обединеното кралство и Съединените щати създадоха 10-километрова контролна зона около засегнатите стопанства и проведоха политика за унищожаване на птиците с цел контрол на наличието на високопатогенна инфлуенца по птиците и ограничаване на разпространението на тази болест.
(19)
Канада, Обединеното кралство и Съединените щати представиха на Комисията информация във връзка с епидемиологичната обстановка на своята територия и с предприетите мерки за предотвратяване на по-нататъшното разпространение на високопатогенната инфлуенца по птиците.
Комисията направи оценка на тази информация.
Въз основа на тази оценка и с цел да се запази здравният статус на животните в Съюза, въвеждането в Съюза на пратки с домашни птици, зародишни продукти от домашни птици и прясно месо от домашни птици и пернат дивеч от областите, обхванати от ограниченията, наложени от ветеринарните органи на Канада, Обединеното кралство и Съединените щати поради неотдавнашните огнища на високопатогенна инфлуенца по птиците, следва да не бъде вече разрешено.
(20)
Освен това Обединеното кралство представи актуализирана информация за епидемиологичната обстановка на своята територия във връзка с огнищата на високопатогенна инфлуенца по птиците (HPAI), потвърдени в птицевъдни обекти на 25 ноември 2021 г. близо до Barrow upon Soar, Charnwood, Leicestershire, Англия, Обединеното кралство, на 30 ноември 2021 г. близо до Barrow upon Soar, Charnwood, Leicestershire, Англия, Обединеното кралство, на 2 декември 2021 г. близо до Leominster, North Herefordshire, Herefordshire, Англия, Обединеното кралство, на 5 декември 2021 г. близо до Newent, Forest of Dean, Gloucestershire, Англия, Обединено кралство, на 6 и 7 декември 2021 г. близо до Barrow upon Soar, Charnwood, Leicestershire, Англия, Обединено кралство, на 10 декември 2021 г. близо до Moffat, Dumfriesshire, Dumfries и Galloway, Англия, Обединено кралство, и на 14 декември 2021 г. близо до Middleton in Teesdale, County Durham, Durham, Англия, Обединено кралство.
Обединеното кралство също така представи информация за предприетите мерки за предотвратяване на по-нататъшното разпространение на тази болест.
По-специално след появата на това огнище на HPAI Обединеното кралство въведе политика за унищожаване на птиците с цел контрол на наличието и ограничаване на разпространението на тази болест.
Освен това, след прилагането на политиката за унищожаване на птиците, Обединеното кралство изпълни необходимите мерки за почистване и дезинфекция по отношение на заразените преди това птицевъдни обекти на неговата територия.
(21)
Комисията направи оценка на информацията, предоставена от Обединеното кралство, и стигна до заключението, че огнищата на HPAI близо до Barrow upon Soar, Charnwood, Leicestershire, Англия, Обединеното кралство, близо до Leominster, North Herefordshire, Herefordshire, Англия, Обединеното кралство, близо до Newent, Forest of Dean, Gloucestershire, Англия, Обединеното кралство, близо до Moffat, Dumfriesshire, Dumfries и Galloway, Англия, Обединеното кралство, и близо до Middleton in Teesdale, County Durham, Durham, Англия, Обединеното кралство, в животновъдни обекти за домашни птици са били елиминирани и вече няма риск, свързан с въвеждането в Съюза на стоки от домашни птици от зоните в Обединеното кралство, от които въвеждането в Съюза на стоки от домашни птици е било преустановено поради появата на тези огнища.
(22)
Поради това приложения V и XIV към Регламент за изпълнение (ЕС) 2021/404 следва да бъдат съответно изменени.
(23)
Предвид настоящата епидемиологична обстановка в Канада, Обединеното кралство и Съединените щати по отношение на високопатогенната инфлуенца по птиците и сериозния риск от въвеждането ѝ в Съюза, измененията, които трябва да бъдат направени с настоящия регламент в Регламент за изпълнение (ЕС) 2021/404, следва да породят действие по спешност.
(24)
Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
ПРИЕ НАСТОЯЩИЯ РЕГЛАМЕНТ:
Член 1 Приложения V и XIV към Регламент за изпълнение (ЕС) 2021/404 се изменят в съответствие с приложението към настоящия регламент.